Agterplaas | LekkeSlaap
Vanaf R665 per nag, vir 1 mens
Agterplaas is Afrikaanse kunstenaars Jannie du Toit en Lochner de Kock se eie stukkie trots in die hart van Johannesburg. Dié gastehuis is in 'n baie stil straat geleë en kyk oor die historiese Melville Koppies Natuurreservaat uit. Die uitsig, rustigheid en voëllewe noop besoekers om te vergeet dat hulle in Suid-Afrika se besigste stad is.
Daar word verblyf in 9 en suite-kamers gebied wat as enkel-, dubbel, 2-enkel- of tripelkamers opgemaak kan word deur 'n slaapbank by te voeg. Dié ruim kothuis het selfsorggeriewe wat ideaal is vir langer verblyf, asook 3 sakpaskamers wat effens kleiner is of nie 'n uitsig het nie. Al die eenhede het waaiers, verwarmers, 'n DStv-pakket, 'n yskassie en koffie- en teemaakgeriewe. Gratis veilige parkeerplekke is beskikbaar en ons voorsien gratis WiFi-internettoegang.
'n Verskeidenheid ontbytkeuses word in die groot eetkamer met outentieke oregon-dennehoutvloere en geparste staalplafonne. Ons sal vir jou heerlike aandetes teen bekostigbare pryse op versoek maak.
Beperkte informele vergadering en konferensiegeriewe is beskikbaar. Lughawe-pendeldienste is teen kompeterende pryse beskikbaar.
Besienswaardighede in die area sluit Melville se 7de Laan-boetiekwinkels, boekwinkels, koffiewinkels en nagklubs in. Die Universiteit van Johannesburg is net 3 km weg, Wits is 7 km weg, die SABC, Media Park en Milpark Hospitaal, asook Garden City en Helen Joseph is net 5 km weg.